laion/Wikipedia-Exotic huggingface dataset:
דוכסות סקסוניה-גותה

דוכסות סקסוניה-גותה (בגרמנית: Sachsen-Gotha, נהגה "זקסן-גותה") הוא שמה של דוכסות גרמנית בתורינגיה, שנוצרה על ידי פיצול מדוכסות סקסוניה-ויימאר, ופוצלה לאחר מכן לשבע דוכסויות שונות. בשנת 1601 מת יוהאן השני, דוכס סקסוניה-ויימאר, ובנו יוהאן ארנסט הראשון, דוכס סקסוניה-ויימאר עלה לשלטון במקומו. עם פרוץ מלחמת שלושים השנים הצטרף יוהאן ארנסט לפרוטסטנטים, ואף השתתף בקרב ההר הלבן. בשנת 1620 מונה אחיו וילהלם לעוצר במקומו, ולאחר שנהרג יוהאן ארנסט בהונגריה בשנת 1626 עלה וילהלם לשלטון במקומו. בשנת 1640 פוצלה הדוכסות בין שלושת האחים; וילהלם, דוכס סקסוניה-ויימאר, אלברכט הרביעי, דוכס סקסוניה-אייזנך, וארנסט הראשון, דוכס סקסוניה-גותה. ארנסט קיבל את אזור גותה, ובשנת 1643 החל בבניית טירה למגוריו. ארנסט פעל בחוכמה, ועל אף שהפחית את המיסים, הצליח ליצור כלכלה חזקה ויציבה בדוכסות. ארנסט הגביל את העינויים בדוכסות, והפחית כמעט לחלוטין את ציד המכשפות. כמו כן אסר ארנסט על האלכימיה בדוכסות, וחוקק עונש מוות על רצח. כמו כן שיפר ארנסט את החקלאות, המסחר, החינוך, והאמנות ברחבי הדוכסות, וספרייתו הייתה מהגדולות בגרמניה. לאחר מותו של פרידריך וילהלם השלישי, דוכס סקסוניה-אלטנבורג ללא יורשים בשנת 1672, חולקה דוכסות סקסוניה-אלטנבורג בין דוכסות סקסוניה-ויימאר לדוכסות סקסוניה-גותה, אולם, ארנסט קיבל את החלק הגדול יותר, מכיוון שהיה צאצא של אליזבת סופיה, נסיכת סקסוניה-אלטנבורג בתו של יוהאן פיליפ, דוכס סקסוניה-אלטנבורג שציווה שהיא תירש את הנחלה בהיעדר יורשים זכרים. בשנת 1675 מת ארנסט בגותה, ושבעת בניו שלטו בדוכסות במשותף. בשנת 1680 פוצלה הדוכסות בין שבעת בניו; פרידריך הראשון, דוכס סקסוניה-גותה-אלטנבורג, אלברכט, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד. בשנת 1825 מת פרידריך הרביעי, דוכס סקסוניה-גותה-אלטנבורג ללא יורשים, ובעקבות כך התעוררה מחלוקת ירושה בין הדוכסויות השונות בתורינגיה: ארנסט השלישי, דוכס סקסוניה-קובורג-זאלפלד, היה זכאי לרשת את הדוכסות מכוח נישואיו לאחייניתו של הדוכס האחרון, אך כיוון שהיה בהליכי גירושין ממנה, התנגדה המשפחה להעברת דוכסות גותה לחזקתו. ב-1826 התקבלה פשרה שלפיה יחולקו מחדש הדוכסויות; ארנסט ויתר על זאלפלד שהייתה ברשותו קודם לכן והועברה לדוכסות סקסוניה-מיינינגן, וקיבל את גותה בלבד, ללא אלטנבורג, שהועברה לפרידריך, דוכס סקסוניה-הילדבורגהאוזן, שנאלץ להעביר את נחלותיו לדוכסות סקסוניה-מיינינגן. ארנסט הראשון (1640–1675) פרידריך הראשון (1675–1691) דוכסות סקסוניה-גותה בשנת 1680 פוצלה הדוכסות, ופרידריך הפך לדוכס סקסוניה-גותה-אלטנבורג
עונת 1935/1936 בלה ליגה

עונת 1935/1936 הייתה העונה השמינית של לה ליגה שהיא הליגה הספרדית הבכירה בכדורגל. העונה החלה ב-10 בנובמבר 1935 והסתיימה ב-19 באפריל 1936. בתקופת הרפובליקה הספרדית השנייה המילה "ריאל" הורדה משמות הקבוצות. לאחר עונה זו, בעקבות מלחמת האזרחים בספרד פעילות הליגה הופסקה עד לשנת 1939. הליגה כללה 12 קבוצות. אוססונה והרקולס עלו מהליגה השנייה. אתלטיק בילבאו זכתה בתואר בפעם הרביעית בתולדות המועדון. אתלטיקו מדריד ואוססונה ירדו לליגת משנה בסוף העונה. איסידרו לאנגרה מאוביידו זכה בתואר מלך השערים עונה שלישית ברציפות. בהתאם לנתונים הרשמיים של LFP איסידרו לאנגרה מאוביידו כבש 28 שערים ב-21 משחקים. הוא זכה בתואר מלך השערים. בהתאם לנתוני העיתון MARCA הוא כבש 27 שערים. זהו הייתה העונה השלישית ברציפות בה הוא זכה בתואר. גרגוריו בלסקו מאתלטיק בילבאו היה השוער הטוב של העונה. הוא ספג 30 שערים ב-21 משחקים. זו הייתה העונה השלישית בה הוא היה השוער הטוב ביותר. נתונים מפורטים מאתר rsssf נתונים מפורטים מאתר bdfutbol
לוק אייקינס

לוק אייקינס (באנגלית: Luke Aikins; נולד ב-21 בנובמבר 1973) הוא אמריקאי העוסק בצניחה חופשית, קפיצת בסיס, טייס וצלם אווירי. הוא האדם הראשון שקפץ במכוון ללא מצנח או חליפת כנפיים מגובה אמצע טרופוספירה ונחת בשלום והאדם השני בעולם שצנח ללא מצנח בכוונה תחילה. אייקינס היה מאמן ביחידת אריות הים וייעץ לצבא בנושא טכניקות צניחה חופשית. הוא גם יועץ בטיחות והדרכה עבור האגודה לצנחנים בארצות הברית. בנוסף אייקינס הוא צלם אווירי ותמונותיו פורסמו במגזינים ועיתונים גדולים. הוא השלים יותר מ-18,000 קפיצות מאז החל לצנוח בגיל 12. ב-2012 הוא עזר לצנחן פליקס באומגרטנר לקפוץ מבלון הליום בגובה 36,576 מטר (120,000 רגל). אייקינס עבד גם על הפעלולים בסרט "איירון מן 3". ב-30 ביולי 2016, אייקינס קפץ ממטוס ללא מצנח או חליפת כנפיים בגובה של 25,000 רגל (7,620 מטר) מעל סימי ואלי, קליפורניה, ובפני קהל חי. אחרי שתי דקות של נפילה חופשית מוצלחת, הוא נחת בתוך רשת בגודל 30 על 30 מטר מחוץ לסימי ואלי, קליפורניה. אייקינס הגיע למהירות של 193 קמ"ש (120 מייל) במהלך הנפילה. הרשת הייתה עשויה מכבל פוליאתילן בצפיפות גבוהה. נדרשו 4 בוכנות עם אוויר דחוס על מנת להאט אותו בעדינות לאחר הפגיעה. לוק אייקינס, ברשת החברתית פייסבוק לוק אייקינס, במסד הנתונים הקולנועיים IMDb (באנגלית) "Luke Aikins". Red Bull. נבדק ב-31 ביולי 2016. {{cite web}}: (עזרה) Rogers, John (31 ביולי 2016). "Skydiver becomes first person to jump and land without chute". The Washington Post. Associated Press. נבדק ב-31 ביולי 2016. {{cite news}}: (עזרה) "Skydiver to jump from plane without a parachute on live TV". The Guardian. נבדק ב-31 ביולי 2016. {{cite news}}: (עזרה) "Skydiver becomes first person to jump and land without chute". Herald & Review. נבדק ב-31 ביולי 2016. {{cite news}}: (עזרה) "Contracting Profile: Para Tactics LLC Shelton WA". govtribe.com. נבדק ב-31 ביולי 2016. {{cite web}}: (עזרה) "Skydiver becomes first person to jump and land without a parachute". Mashable. Associated Press. נבדק ב-31 ביולי 2016. {{cite web}}: (עזרה) Staff. "Profile – Luke Aikins | D-21189". parachutistonline.com. נבדק ב-31 ביולי 2016. {{cite web}}: (עזרה)(הקישור אינו פעיל) Astor, Maggie (30 ביולי 2016). "Skydiver Survives Jump From 25,000 Feet, and Without a Parachute". The New York Times. נבדק ב-31 ביולי 2016. {{cite news}}: (עזרה) "Luke Aikins". Red Bull Stratos. נבדק ב-31 ביולי 2016. {{cite web}}: (עזרה) Levine, Aaron (18 ביולי 2016). "Graham's Luke Aikins prepares for 25,000-foot jump without a parachute". KCPQ. נבדק ב-31 ביולי 2016. {{cite news}}: (עזרה) "World first: Skydiver plummets 25,000 feet -- with no parachute". CNN. נבדק ב-2 באוגוסט 2016. {{cite web}}: (עזרה) "Skydiver Luke Aikins Lands History-Making Jump From 25,000 Feet — With No Parachute or Wing Suit — For "STRIDE GUM PRESENTS HEAVEN SENT"" (הודעה לעיתונות). Mondelez International. 31 ביולי 2016. נבדק ב-31 ביולי 2016. {{cite press release}}: (עזרה) "This Man Jumped Out of a Plane With No Parachute". National Geographic. נבדק ב-2 באוגוסט 2016. {{cite web}}: (עזרה)
אצטדיון סן ממס

אצטדיון סַן מָמֵּס (בבסקית: San Mamés, ובספרדית: Estadio de San Mamés) הוא אצטדיון כדורגל הממוקם בעיר בילבאו בחבל הבסקים שבספרד ומכיל 53,289 מקומות ישיבה, והוא האצטדיון השביעי בגודלו בספרד. האצטדיון משמש בתור מגרשה הביתי של קבוצת אתלטיק בילבאו המקומית. האצטדיון נבנה על שטח החופף בחלקו את שטח האצטדיון הקודם של הקבוצה, שנקרא אף הוא אצטדיון סן ממס. העבודות החלו בשנת 2010 והסתיימו ב-2013, כאשר בשלב הזה לא נבנה היציע הדרומי של האצטדיון, עקב העובדה ששטחו המיועד חפף בחלקו את שטח האצטדיון הישן, שהיה בשימוש עד לחניכת האצטדיון הישן. לאחר חניכת האצטדיון החדש והריסת האצטדיון הישן, החלו העבודות להקמת היציע הדרומי, שהסתיימו באוגוסט 2014. השלמת היציע הדרומי היאה לסגירת המגרש מכל כיווניו והעלו את תכולת האצטדיון לתכולתו הנוכחית. עקב תלונות צופים שישבו במפלס התחתון של האצטדיון על חשיפתם לגשם, הוחלט על הרחבת הגג כך שיכסה גם את המפלס התחתון. העבודות החלו במאי 2016 והסתיימו בחודש אוקטובר של אותה השנה. האצטדיון נכלל בהצעה המשותפת של ספרד ופורטוגל לאירח מונדיאל 2018. האצטדיון מבחוץ האצטדיון בלילה על רקע הנהר גג האצטדיון מדיה וקבצים בנושא אצטדיון סן ממס בוויקישיתוף אתר האינטרנט הרשמי של אצטדיון סן ממס (בספרדית) אצטדיון סן ממס באתר הרשמי של אתלטיק בילבאו UEFA EURO 2020 Evaluation Report Las obras de la ampliación de cubierta de San Mamés comenzarán el 16 de mayo, באתר deia.com, ‏8 באפריל 2016 The derby baptizes the cover of San Mamés, באתר deia.com, ‏11 באוקטובר 2016
פיקוד האינדו-פסיפי של ארצות הברית

פיקוד האינדו-פסיפי של ארצות הברית (באנגלית: United States Indo-Pacific Command; בראשי תיבות: USINDOPACOM) הוא הוותיק והגדול מבין הפיקודים הקרביים המאוחדים של משרד ההגנה האמריקני והכוחות המזוינים של ארצות הברית. מפקד הפיקוד הוא אדמירל. ממאי 2024 מכהן בתפקיד אדמירל סמואל פאפרו. נכון ל-2016 הפיקוד כולל כ-380,000 חיילים ואזרחים העובדים בו. מתוכם כ-140,000 אנשי צי ארצות הברית, 86,000 אנשי חיל הנחתים של ארצות הברית, 106,000 אנשי צבא ארצות הברית ו-46,000 אנשי חיל האוויר של ארצות הברית. הפיקוד כולל יותר מ-1,200 אנשי כוחות מיוחדים ו-38,000 אזרחים העובדים עבור מחלקת ההגנה של ארצות הברית באזורים תחת אחריות הפיקוד. מפקדת הפיקוד ממוקמת בבסיס ה. מ. סמית', שבהוואי. הפיקוד אחראי על שטח של כמחצית מכדור הארץ ובתוכו כלולים 36 מדינות מאסיה, אוקיאניה, אנטארקטיקה, האוקיינוס השקט והאוקיינוס ההודי. הפיקוד הוקם כפיקוד משולב ב-1947 תחת השם פיקוד האוקיינוס השקט, על בסיס פיקודים שפעלו במלחמת העולם השנייה בזירת אסיה והאוקיינוס השקט תחת דאגלס מקארתור וצ'סטר נימיץ. תחילה היה הפיקוד אחד משלושה שפעלו באזור האוקיינוס השקט וכללו את פיקוד האוקיינוס השקט, פיקוד המזרח הרחוק ופיקוד אלסקה. ב-1956 פורק פיקוד המזרח הרחוק והוטמע לתוך פיקוד האוקיינוס השקט וסמכויות מפיקוד אלסקה הועברו אף הם לאחריות הפיקוד. ב-1975 פורק פיקוד אלסקה והוטמע בתוך פיקוד האוקיינוס השקט, ב-1976 הורחבו גבולות הפיקוד עד לחוף המזרחי של אפריקה. ב-1989 הוקם מחדש פיקוד אלסקה כחלק מפיקוד האוקיינוס השקט, ואזורים מהמזרח התיכון הועברו לפיקוד מרכז של ארצות הברית. בשנת 2000 הועברו אזורי מערב האוקיינוס ההודי לאחריות פיקוד אירופה של ארצות הברית. לאחר הקמת פיקוד צפון של ארצות הברית ב-2002 הועברו אליו מפיקוד האוקיינוס השקט האחריות לאזור החוף המערבי ואילו אזור אנטארקטיקה עבר לאחריות הפיקוד. ב-2008 הועברו כל האזורים ממערב לקו אורך 68° מזרח לאחריות פיקוד אפריקה של ארצות הברית (בהם האיים ראוניון, קומורו, מדגסקר ומאוריציוס). ב-2014 עברה האחריות לפיקוד אלסקה לפיקוד הצפון. ב-30 במאי 2018 שונה שם הפיקוד לפיקוד האינדו-פסיפי. מדיה וקבצים בנושא פיקוד האינדו-פסיפי של ארצות הברית בוויקישיתוף אתר האינטרנט הרשמי של פיקוד האינדו-פסיפי של ארצות הברית (באנגלית) פיקוד האינדו-פסיפי של ארצות הברית, ברשת החברתית פייסבוק פיקוד האינדו-פסיפי של ארצות הברית, ברשת החברתית אקס (טוויטר) פיקוד האינדו-פסיפי של ארצות הברית, ברשת החברתית אינסטגרם פיקוד האינדו-פסיפי של ארצות הברית, סרטונים בערוץ היוטיוב אתר פיקוד האוקיינוס השקט
יחסי ישראל – סן מרינו

יחסי ישראל–סן מרינו הם היחסים הדיפלומטיים שבין מדינת ישראל לבין הרפובליקה המרוממת של סן מרינו. סן מרינו מחזיקה קונסוליה כללית ביישוב סביון שנפתחה ב-28 ביוני 2004, והקונסולית שבה היא עו"ד מיכל סרוודיו-אילן. מלבד הקונסוליה הראשית בסביון מחזיקה סן מרינו קונסוליה כללית נוספת, מצומצמת יותר, בהרצליה. הקונסול של הקונסוליה הקטנה יותר הוא דניאל נסימי, והיא נפתחה שנה מוקדם יותר, ב-2003. שגרירות ישראל באיטליה משמשת גם כשגרירות ישראל בסן מרינו. שתי המדינות חתמו על הסכם ביטול אשרות ב-16 במאי 1977 ועל הסכם העלאת דרג יחסים ב-21 באפריל 1995. שר החוץ הישראלי, אביגדור ליברמן, נפגש עם עמיתתו הסן מרינזית אנטונלה מולרוני במסגרת ביקור בקריית הוותיקן ובאיטליה ב-7 במרץ 2011, ברומא. בפגישה הביעה השרה רצון למנות שגריר סן מרינזי לא תושב לישראל. ב-2 ביולי 2012 ביקר ליברמן פעם נוספת באיטליה, אלא שהפעם נכנס לתחומי סן מרינו - הביקור הראשון של פוליטיקאי ישראלי בסן מרינו. בביקור חנך ליברמן בית חולים ליולדות במחוז אמיליה-רומאניה שבאיטליה שישרת גם את תושבי סן מרינו. לאחר מכן, נפגש שוב עם אנטונלה מולרוני ונערך לכבודו טקס שהציג בפניו את כל ממשלת סן מרינו וקפטני המחוז, שכלל נטיעת עץ זית על ידי ליברמן. ביולי 2018 ביקרו בישראל שני הקפיטנים העוצרים של סן מרינו במסגרת לא רשמית, והתארחו בקונסוליה בסביון. יחסי איטליה–ישראל יחסי הוותיקן–ישראל יחסי איטליה–סן מרינו מדיה וקבצים בנושא יחסי ישראל – סן מרינו בוויקישיתוף צילום בניין הקונסוליה בשירות גוגל מפות של גוגל Diplomatic and Consular Corps, Ministry Of Foreign Affairs of San Marino CONSULATE GENERAL OF SAN MARINO IN TEL AVIV, ISRAEL, EMBASSYPAGES.COM Diplomatic and Consular Corps, Ministry Of Foreign Affairs of San Marino נציגויות ישראל בעולם - סן מרינו, אתר משרד החוץ Trattati Internazionali - Accordi Bilaterali con altri Stati, Ministry of Foreign affairs of San Marino פגישת שר החוץ ליברמן עם עמיתו האיטלקי, פרנקו פרטיני, אתר משרד החוץ שר החוץ ליברמן חנך מרכז רפואי ליולדות כתרומה לנפגעי רעידת האדמה באיטליה, אתר משרד החוץ שר החוץ אביגדור ליברמן ייצא לביקור באיטליה ובסן מרינו, אתר משרד החוץ יעל ולצר, נקש בהנחת סלב לבאטלר, באתר ynet, 18 ביולי 2018
אצטדיון דוקלנדס

אצטדיון דוקלנדס (באנגלית: Docklands Stadium), ובשמו הנוכחי אצטדיון מארוול, הוא אצטדיון הממוקם בעיר מלבורן, במדינת ויקטוריה שבאוסטרליה. האצטדיון ממוקם בסמוך למרכז הכנסים של מלבורן, אצטדיון הקריקט של מלבורן ופארק הטניס של מלבורן. האצטדיון מכיל 47,000 מקומות ישיבה בתצורה של מגרש קריקט ו-56,500 מקומות בתצורת כדורגל או רוגבי. האצטדיון נשא שמות של נותני חסות שונים מאז הקמתו, ושמו הזמני הנוכחי משנת 2018 הוא "אצטדיון מארוול", על סמך עסקה עם חברת וולט דיסני, החברה האם של מארוול אנטרטיינמנט, במסגרתה אף נפתחה באצטדיון חנות למכירת מוצרי מארוול. מדיה וקבצים בנושא אצטדיון דוקלנדס בוויקישיתוף אתר האינטרנט הרשמי של אצטדיון דוקלנדס (באנגלית אוסטרלית) ערך זה הוא קצרמר בנושא אצטדיונים ומתקני ספורט ובנושא אוסטרליה. אתם מוזמנים לתרום לוויקיפדיה ולהרחיב אותו.
היינריך השני

האם התכוונתם ל... היינריך השביעי, מלך סיציליה ומלך גרמניה (1211–1242) היינריך השני, קיסר האימפריה הרומית הקדושה (972–1024) היינריך השני, דוכס בוואריה (951–995) היינריך העשירי, דוכס בוואריה (1108–1139) - היה ידוע גם כ"היינריך השני, דוכס סקסוניה" הנריק השני החסוד – דוכס גדול של פולין בשנים 1238–1241 היינריך השני, דוכס אוסטריה – דוכס בוואריה בשנים 1141–1156, דוכס אוסטריה בשנים 1156 - 1177 אנרי השני (פירושונים) הנרי השני, מלך אנגליה
אנרי השני (פירושונים)

האם התכוונתם ל... אנרי השני, מלך צרפת (1519–1559) אנרי השני, מלך קפריסין (1271–1324) אנרי השני, רוזן שמפאן (1166–1197) אנרי השני דה מונמורנסי (1595–1632) – אדמירל הצי הצרפתי בתקופתו של לואי השלושה עשר, מלך צרפת היינריך השני הנרי השני, מלך אנגליה
The Simpsons Sing the Blues

"הסימפסונים שרים בלוז" הוא אלבום מ-1990 של שירים המבוצעים על ידי דמויות מתוך סדרת הטלוויזיה המצוירת האמריקאית, משפחת סימפסון. השיר Do the Bartman של בארט סימפסון מוביל את האלבום והוא הסינגל הראשון ששוחרר ממנו. השיר היה להצלחה בינלאומית ובבריטניה, הגיע למקום הראשון ברשימת הסינגלים, שם נשאר במשך שבועיים. באלבום משתתפים כמה אמנים מוכרים כמו: בי בי קינג, ג'זי ג'ף ומרסי לוי. Do the Bartman בארט סימפסון School Day בארט סימפסון Born Under a Bad Sign הומר סימפסון Moanin' Lisa Blues ליסה סימפסון Deep, Deep Trouble בארט סימפסון God Bless the Child ליסה סימפסון I Love to See You Smile הומר סימפסון מארג' סימפסון Springfield Soul Stew מארג' סימפסון Look at All Those Idiots צ'ארלס מונטגמרי ברנז ווילון ג'יי סמית'רס הבן Sibling Rivalry בארט סימפסון ליסה סימפסון מידע על האלבום The Simpsons Sing the Blues באתר MusicBrainz האלבום The Simpsons Sing the Blues באתר Discogs האלבום The Simpsons Sing the Blues באתר יוטיוב
הנריק

הנריק היא גרסה לשם הגרמני היינריך, בשפות שונות: Henryk (פולנית), Henrik (שוודית, דנית, נורווגית, אסטונית, הונגרית, סלובנית), Henrique (פורטוגזית) ו-Henric (שוודית, רומנית). האם התכוונתם ל... הנריק השני החסוד – דוכס גדול של פולין בשנים 1238–1241 נעמי הנריק – פסלת ישראלית היינריך הנרי אנרי אנריקה אישים ששמם הפרטי הוא הנריק
גודארד

גודארד (באנגלית: Goddard) הוא שם משפחה. האם התכוונתם ל... בת' גודארד – שחקנית בריטית יוסי גודארד – סופר ואיש תקשורת ישראלי פולט גודארד – שחקנית קולנוע ותיאטרון אמריקאית רוברט גודארד – מחלוצי מדע הטילים המודרני מרכז טיסות החלל גודארד – אחד ממרכזי המחקר הגדולים ביותר של נאס"א, ע"ש רוברט גודארד גודאר
פייזר (פירושונים)

האם התכוונתם ל... פייזר – חברת תרופות אמריקאית פייזר (נשק) – נשק במסע בין כוכבים - קישור לדף באנגלית - Phaser (fictional weapon) שם משפחה דניאל (פריץ) פייזר – רופא ישראלי ממוצא גרמני פעל בעיקר בתקופת היישוב מרכוס פייזר – כדורסלן אמריקאי עלי פייזר – רופא נוירוכירורג ישראלי פיזר
גאודנציו אורפלי

גאוּדֶנציוֹ אוֹרפֿלי (Gaudenzio Orfali;‏ 19 בפברואר 1889, נצרת – 20 באפריל 1926, שועפאט, ירושלים) היה נזיר פרנציסקני, חוקר מקרא וארכאולוג. גאודנציו אוֹרפֿלי החל את דרכו כפרח נזורה ב-1905 במנזר הפרנציסקני שליד כנסיית הבשורה בנצרת. למד פילוסופיה ותאולוגיה במנזר יוחנן במדבר (עין כרם), בבית לחם ובירושלים. קיבל עליו את עול הנדרים של המסדר הפרנציסקני ב-19 במרס 1908, וב-21 בדצמבר 1912 הוסמך לכמורה. ב-1913 החל בלימודי המקרא במכללה האפיפיורית "אנטוניאנום" (Antonianum) ברומא, שנתיים אחרי כן עבר לפריבור בשווייץ שם השלים את הדוקטורט בתאולוגיה. את התואר האקדמי במדעי המקרא קיבל ב-1918 ברומא. מאז 1919 לימד בבית הספר הפרנציסקני למקרא בירושלים, וב-1924 מונה לרקטור בית הספר. אוֹרפֿלי נמנה עם ראשוני החברה המזרחנית הארץ-ישראלית כשנוסדה ב-1920 ונבחר לכהן כנשיאהּ ב-1925. ב-1919–1920 ניהל אוֹרפֿלי את חפירות שרידי הכנסייה הביזנטית בגת שמנים לקראת בניית כנסיית כל העמים באתר. ב-1924 פעל לארגון מחדש של מוזיאון העתיקות של בית הספר הפרנציסקני למקרא. בשנים 1921–1926 ניהל את החפירות בכפר נחום, שבהן נחשף המבנה המתומן (שנקבע במסורת הנוצרית כביתו של פטרוס) וכמו כן שוחזר חלק מבית הכנסת. העבודות נעצרו אחרי שאוֹרפֿלי קיפח את חייו בתאונת דרכים באפריל 1926 בדרכו לקונגרס הארכאולוגי הבינלאומי שנערך באותם ימים בירושלים. אוֹרפֿלי נטמן בבית הקברות הקתולי בהר ציון. על אחד העמודים העתיקים של בית הכנסת העתיק בכפר נחום נחרתה כתובת לזכרו. בתרגום מלטינית לעברית: ”להנצחת זכרו של האב הנכבד גאודנטיוס אוֹרפֿלי ממסדר הפרנציסקנים, שבפעולתו המסוּרה הושבו על כנם אבני הקיר הצפוני וארבעה עמודים של בית הכנסת העתיק. מת ב-20 באפריל 1926 אחרי השלמת מפעלו. הוקרת הקונגרס הארכאולוגי הבינלאומי ויחידת השימור במחלקת העתיקות” Gaudens באנגלית, Gaudentius בלטינית, Gaudenzio באיטלקית המוזיאון נוסד ב-1902 ובתקופתו של אוֹרפֿלי עדיין שכן במנזר סן סלוודור החפירות בכפר נחום התחדשו רק ב-1986 על ידי הארכאולוגים הפרנציסקנים וירגיליו קורבו (Corbo) וסטניסלאו לופרדה (Loffreda)
לכמן

לכמן הוא שם משפחה שפירושו או "אדם צוחק" בגרמנית, או "מוכר סמרטוטים" בשפות סלאביות. האם התכוונתם ל... יוסף לכמן – רופא ישראלי פרופסור לרפואת אף אוזן גרון קלר לכמן – היסטוריונית של האמנות, מבקרת אמנות ועיתונאית ישראלית קרל לכמן – פילולוג רוברט לכמן – אתנומוזיקולוג יהודי-גרמני וישראלי, מומחה למוזיקה של האוריינט לחמן מקור השם לחמן, באתר מוזיאון העם היהודי בבית התפוצות
פיקוד דרום של ארצות הברית

פיקוד דרום של ארצות הברית (באנגלית: United States Southern Command ובקיצור USSOUTHCOM) הוא אחד מהפיקודים הקרביים המאוחדים של מחלקת ההגנה האמריקנית והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים. מאוקטובר 2021 מכהנת בתפקיד אדמירל לורה ריצ'רדסון. מפקדת הפיקוד ממוקמת בדוראל שבדרום פלורידה. הפיקוד אחראי על אזור מדינות דרום אמריקה ומרכז אמריקה מדרום למקסיקו כולל חלק מהאיים הקריבים ובפרט קובה. הפיקוד הוקם כפיקוד משולב עצמאי ב-1963 על בסיס פיקוד האיים הקריביים שפעל קודם לכן. מדיה וקבצים בנושא פיקוד דרום של ארצות הברית בוויקישיתוף אתר האינטרנט הרשמי של פיקוד דרום של ארצות הברית (באנגלית) פיקוד דרום של ארצות הברית, ברשת החברתית פייסבוק פיקוד דרום של ארצות הברית, ברשת החברתית אקס (טוויטר) פיקוד דרום של ארצות הברית, ברשת החברתית אינסטגרם אתר פיקוד דרום
לחמן

לחמן הוא שם משפחה שפירושו או "אדם צוחק" בגרמנית, או "מוכר סמרטוטים" בשפות סלאביות. האם התכוונתם ל... שם משפחה: אייל לחמן – מאמן כדורגל ישראלי גדליהו לחמן – איש חינוך ישראלי דן לחמן – פעיל חברתי משפיע בקהילת הלהט"ב בישראל צבי לחמן – מהנדס אזרחי, אדריכל, פסל, רשם, תחריטאי וצייר ישראלי קארן לחמן – סייפת דנית לחמן (סוג) (Artocarpus) - סוג טקסונומי במשפחת התותיים לכמן מקור השם לחמן, באתר מוזיאון העם היהודי בבית התפוצות
מוריסי (פירושונים)

מוריסי (באנגלית: Morrissey) הוא שם משפחה. האם התכוונתם ל... מוריסי – שם הבמה של סטיבן פטריק מוריסי, זמר בריטי דייוויד מוריסי – שחקן ובמאי קולנוע אנגלי ניל מוריסי – שחקן, זמר, קומיקאי ואיש עסקים אנגלי
דרזנר

דרזנר הוא שם משפחה אשכנזי ממקור גרמני, שפירושו "יוצא דרזדן". האם התכוונתם ל... חנה דרזנר – שמה המקורי של הזמרת הישראלית אילנית יחיאל דרזנר – מעולי הגרדום, לוחם ומפקד במחתרת האצ"ל ישראל סיימור דרזנר (אנ') – רב רפורמי פביאן דרזנר – ספורטאי ישראלי
פיקוד אפריקה של ארצות הברית

פיקוד אפריקה של ארצות הברית (באנגלית: United States Africa Command ובקיצור USAFRICOM) הוא אחד מהפיקודים הקרביים המאוחדים של מחלקת ההגנה האמריקנית והכוחות המזוינים של ארצות הברית. מפקד הפיקוד הוא גנרל 4 כוכבים. מאוגוסט 2022 מכהן בתפקיד גנרל מייקל לאנגלי. ב-2011 הייתה טבילת האש המבצעית הראשונה של הפיקוד כאשר הפיקוד הוביל התקיפה הצבאית הבין- לאומית בלוב נגד משטרו של מועמר קדאפי יחד עם כוחות נאט"ו. מפקדת הפיקוד ממוקמת בשטוטגרט שבגרמניה. הפיקוד אחראי על אזור אפריקה (למעט מצרים, השייכת לפיקוד מרכז של ארצות הברית.) ולחלקים נרחבים מהאוקיינוס האטלנטי, ומהאוקיינוס ההודי. הפיקוד הוקם כפיקוד משולב עצמאי ב-2007 וקיבל אחריות על אזורים שקודם לכן היו באחריות פיקוד אירופה, פיקוד מרכז, ופיקוד האוקיינוס השקט. מדיה וקבצים בנושא פיקוד אפריקה של ארצות הברית בוויקישיתוף אתר האינטרנט הרשמי של פיקוד אפריקה של ארצות הברית (באנגלית) פיקוד אפריקה של ארצות הברית, ברשת החברתית פייסבוק פיקוד אפריקה של ארצות הברית, ברשת החברתית אקס (טוויטר) פיקוד אפריקה של ארצות הברית, ברשת החברתית LinkedIn פיקוד אפריקה של ארצות הברית, סרטונים בערוץ היוטיוב פיקוד אפריקה של ארצות הברית, באתר פליקר
הלגיון השני אדיוטריקס

הלגיון השני אדיוטריקס (בלטינית: Legio II Adiutrix) היה לגיון רומאי, אשר הוקם בשנת 70 בידי הקיסר אספסיאנוס. הלגיון הוקם בשנת 70 לספירה בידי הקיסר אספסיאנוס. כבסיס להקמת הלגיון שימשו יחידות של הצי הרומי אשר צידדו באספסיאנוס במהלך מאבקו כנגד ויטליוס. בהקמת הלגיון היה משום תגמול למלחי הצי, ולפיכך הוא כונה גם "פיא פילדיס" (Pia Fidelis - מסור ונאמן). בקיץ של אותה שנה מונה למפקד הלגיון קווינטוס פיטיליוס קריליס, והוא נשלח לגרמניה תחתית והשתתף בדיכוי המרד הבטאווי. לצד הלגיון השישי ויקסטריקס, הלגיון הארבעה עשר גמינה והלגיון העשרים ואחד רפקס, הוא השתתף בקרב ליד סנטן (Xanten) שבו הובסו המורדים. בחורף של אותה שנה הוא הוצב בניימיכן, ובתחילת השנה הבאה הוחלף בזירה זאת בידי הלגיון העשירי גמינה. לאחר מכן הועבר הלגיון לבריטניה וסייע בדיכוי מרידות מקומיות באזור. ממצאים ארכאולוגיים מעידים על נוכחות של הלגיון בדווה ולינדום. בסביבות שנת 77 השתתף הלגיון בכיבוש האי מונה מידי שבט האורדוביקים. בשנים הבאות, כאשר המושל הרומאי של בריטניה יוליוס אגריקולה ניסה לכבוש את שארית סקוטלנד וויילס מידי האורדוביקים, שימש הלגיון כעתודה אסטרטגית ולא לקח חלק בקרבות. בשנת 87 הועבר הלגיון אל אזור הדנובה התחתון, ובתקופת הקיסר דומיטיאנוס סייע בהדיפת פלישות באזור. בסיס הלגיון באותה תקופה נמצא ככל הנראה 40 ק"מ מבלגרד המודרנית, בנקודת החיבור בין הטיסה והדנובה. בשנת 88 השתתף הלגיון במתקפה משולבת של תשעה לגיונות רומאיים על דאקיה, אולם המתקפה נבלמה בסופו של דבר בשל מרד בגרמניה עילית. באותם ימים שרת בלגיון כטריבון צבאי הקיסר לעתיד אדריאנוס, וכן קווינטוס מרקיוס טורבו, אשר היה לימים למושל פאנוניה ולמפקד המשמר הפרטוריאני. הלגיון השתתף במלחמותיו של טראיאנוס נגד הדאקים בשנים 101–106, ולאחר מכן הועבר בסיס הלגיון לאזור הונגריה המודרנית, רבים מחייליו גויסו מקרב המקומיים, ושימשו גם בתפקידים אזרחיים כמו סלילת דרכים ובניית מבצרים. ב-118 הוביל הלגיון מסע מוצלח כנגד שבט הסרמטים. חרף העובדה שבסיסו נותר בהונגריה, הלגיון או חלקים ממנו השתתפו בקרבות אחרים מדי פעם, כאשר את מקומו בגזרת הונגריה ממלא הלגיון הרביעי פלביה פליקס. בתקופת שלטונו של אנטונינוס פיוס פעל הלגיון במאוריטניה נגד המורים. בין 162–166 הוא השתתף במסע המלחמה של לוקיוס ורוס כנגד האימפריה הפרתית. בין 171–173, ומאוחר יותר בין 179–180 בתקופת שלטונו של מרקוס אורליוס הוא לחם במלחמות המרקומניות, אשר במהלכן ספג אבדות כבדות וסופחו אליו חלקים מהלגיון השלישי אוגוסטה. במהלך מלחמת האזרחים של שנת 193, תמך הלגיון בספטימיוס סוורוס, והשתתף בצעדה שלו אל רומא אשר לאחריה הוכתר כקיסר. לאחר מכן השתתף הלגיון במסעות המלחמה של סוורוס כנגד אויבו פסקניוס ניגר, וככל הנראה גם כנגד השבטים במסופוטמיה (בשנת 195) והאימפריה הפרתית (בין 197-202). מכאן ואילך המידע על הלגיון מועט יותר. ידוע שבשנת 213 הוא השתתף במסע המלחמה של קרקלה כנגד האלמאנים ומאוחר יותר כנגד הפרתים. ייתכן שהוא השתתף במסע המלחמה של גורדיאנוס השלישי כנגד האימפריה הסאסאנית, ובשנת 238 במלחמתו של קלאודיוס השני גותיקוס כנגד הויזיגותים. סמלי הלגיון לאורך השנים היו גדי ופגסוס. מדיה וקבצים בנושא הלגיון השני אדיוטריקס בוויקישיתוף הלגיון השני אדיוטריקס באתר livius.org (באנגלית) הלגיון השני אדיוטריקס באתר livius.org